What's Love Got to Do with It (שיר)

"What's Love Got to Do with It" (בעברית: מה אהבה קשורה לזה) הוא סינגל שהוקלט על ידי הזמרת-יוצרת האמריקאית טינה טרנר, מתוך אלבום האולפן החמישי שלה, Private Dancer. השיר יצא לאור ב-1 במאי 1984, על ידי חברת התקליטים קפיטול רקורדס, כסינגל השלישי מתוך האלבום. השיר הפך לשירה המצליח ביותר של טרנר ולאחד מהשירים המצליחים ביותר בכל הזמנים והוא דורג במקום ה-309 ברשימת 500 השירים הגדולים בכל הזמנים של מגזין רולינג סטון. כמו כן, דורג במקום ה-38 ברשימת שירי המאה. השיר היה לשיר השני המצליח ביותר בארצות הברית בשנת 1984 ולשיר ה-17 המצליח ביותר בבריטניה באותה השנה. בשנת 1993, נעשה שימוש בשיר בסרט התיעודי על טרנר "What's Love Got to Do with It". בשנת 2012, נכנס השיר להיכל התהילה של גראמי, ובכך זכתה טרנר בפרס גראמי להיכל התהילה. כמה עשורים לאחר צאתו, הוציא התקליטן הנורווגי קייגו רמיקס לשיר, בו משתתפת טרנר עצמה. את השיר כתבו טרי בריטן וגרהאם לייל, שהציעו אותו במקור לקליף ריצ'רד, בעוד שזה סירב להקליטו. לאחר מכן, הוצע כי הזמרת פיליס היימן תקליט אותו, אך מנכ"ל אריסטה רקורדס, קלייב דייוויס, לא נתן לכך אישור. בהמשך, הוצע השיר לדונה סאמר אך ההצעה נפלה גם כן תוך שהיו ניסיונות לגרום ללהקה באקס פיז להקליט אותו. אחת מחברות הלהקה ג'יי אסטון, סיפרה כי המפיק המוזיקלי של השיר טען שזה לא שיר ש"קול נשי" יכול לבצע. לבסוף, הוקלט השיר על ידי טינה טרנר שכללה אותו באלבום Private Dancer. שמו של השיר שימש לשמו של סרט תיעודי משנת 1993, שתיאר את הקריירה המוקדמת של טינה טרנר. השיר מבוצע בסולם סול דיאז מינור, עם קצב קבוע של כ-98 פעמות דקה. אחרי הפזמון השני משתנה הסולם לסי במול מינור. מנעד קולה של טרנר בשיר נע בין רה דיאז באוקטבה השלישית, לבין דו דיאז הגבוה ממנו בשתי אוקטבות. מתחילת שנות ה-70 ועד ליציאת "What's Love Got to Do with It", לטינה טרנר לא היה שיר שהצליח להיכנס לעשירייה הפותחת במצעד הבילבורד הוט 100. השיר הגיע למקום הראשון במצעד הבילבורד הוט 100 ונשאר שם במשך שלושה שבועות והיה לשיר הסולו הראשון שלה שהצליח לעשות זאת. השיר הגיע לפסגת המצעד כשהייתה בת 44 ובכך קבעה שיא היסטורי לאמן המבוגר ביותר שהצליח לכבוש את פסגת המצעד. השיא נשבר על ידי גרייס סליק שכבשה את פסגת המצעד בשנת 1985, כשהייתה בערך בת 45. כיום, מחזיקה בשיא הזמרת האמריקאית שר, שכבשה את פסגת המצעד כשהייתה בת 53, עם הלהיט "Believe". בנוסף לכך, השיר שהה במשך חמישה שבועות במקום השני במצעד שירי ה-R&B\היפ הופ. הוא נחסם מלכבוש את פסגת המצעד על ידי השיר "When Doves Cry" של פרינס. בסוף שנת 1984, הוכתר השיר לשיר השני המצליח ביותר בארצות הברית. ברחבי העולם השיר זכה להצלחה רבה כאשר כבש את פסגת מצעד המוזיקה האוסטרלי ואת מצעד קנדה הוט 100. במצעד הסינגלים הבריטי ומצעד השירים של ניו זילנד, הגיע למקום השלישי, ובכך הפך לשירה המצליח ביותר של טרנר במצעדים הללו ביחד עם "River Deep – Mountain High" ו-"We Don't Need Another Hero (Thunderdome)". כמו כן, זכה להצלחה רבה במדינות אירופה השונות, תוך שהגיע למקום השני במצעד השירים של דרום אפריקה. במצעד של רשת ג' הגיע בשיאו למקום השלישי, תוך ששהה במצעד במשך שמונה שבועות. במצעד סוף השנה של התחנה, דורג במקום ה-28. להלן הגרסאות השונות של השיר: גרסת האלבום – 3:48 גרסה מורחבת – 5:43 רמיקס מאת קייגו – 3:28 בווידאו קליפ הרשמי של השיר, מופיעה טרנר כשהיא הולכת ברחוב בחצאית מיני, העשויה מעור, תוך שניתן לראותה כשהיא שרה את השיר ומביטה במצלמה. הקליפ צולם בניו יורק שבארצות הברית, באביב 1984 ובוים על במאי הווידאו קליפים ידי מארק רובינסון. בקליפ מופיעה פמלה ספרינגסטין, מ"מחנה השינה 2" ואחותו של ברוס ספרינגסטין, בתור רקדנית רחוב. כמו כן, צולם לשיר קליפ חלופי בשחור-לבן בבימויו של באד שייצל, בו ניתן לראות את טרנר שרה את השיר כשהיא מוקרנת על מסך שחור בבר, בו זוגות מתווכחים ורבים. השיר זכה בשלושה פרסי גראמי במהלך טקס פרסי גראמי שהתקיים בשנת 1985, בקטגוריות: "הקלטת השנה", "שיר השנה" ו"ביצוע הפופ הווקאלי הטוב ביותר ‑ אישה". במהלך הטקס, הופיעה טרנר תוך שההופעה נכללה באלבום Grammy's Greatest Moments Volume I שיצא לאור בשנת 1994 והכיל בתוכו קטעים שונים מטקסי פרסי גראמי. הווידאו קליפ של השיר זכה להצלחה גם כן, כאשר זכה בפרס הווידאו קליפים של MTV בטקס שהתקיים בשנת 1985, בקטגוריית "הקליפ הנשי הטוב ביותר". השורה הראשונה מ-"What's Love Got to Do with It" נכללה בשיר "What's Luv?" של פאט ג'ו, ג'ה רול ואשנטי, משנת 2002. "What's Love Got to Do with It" (בעברית: מה אהבה קשורה לזה) יצא מחדש בשנת 2020, כרמיקס אותו עשה התקליטן הנורווגי קייגו, ביחד עם טינה טרנר בקליפ הופיע צ'ארלס מייקל דייוויס. השיר יצא לאור ב-17 ביולי 2020, על ידי חברות התקליטים קפיטול רקורדס ותקליטי RCA, כסינגל שלא מתוך אלבום. השיר הגיע למקום הראשון במצעדי האייטונס, ביניהם מצעד האייטונס שבארצות הברית. השיר הוא מעין חידוש לשיר "What's Love Got to Do with It" של טינה טרנר, אך ההפקה שונה באופן מוחלט מן המקור. הקול של טרנר נערך על ידי קייגו בצורה כזו שהתאימה להפקה המחודשת של השיר, תוך שהלחן של השיר שונה במקצת. הדבר נעשה באופן דומה עם השיר "Higher Love" של ויטני יוסטון, שיצא במקור בשנת 1990 כחלק מהאלבום I'm Your Baby Tonight ובשנת 2019, הוציא אותו קייגו מחדש עם קולותיה של יוסטון והפקה שונה מזו המקורית. בסמוך לצאתו, עלה השיר לרשת הזרמת המדיה ספוטיפיי. הווידאו קליפ הרשמי של השיר הועלה לערוץ היוטיוב של קייגו בשידור חי ב-17 ביולי 2020, ביום צאתו של השיר כסינגל. הקליפ בוים על ידי שרה בהבה. לאורכו של הקליפ, ניתן לראות זוג אוהבים במערכת יחסים, כשהם מאושרים. לאורכו של הקליפ, מערכת היחסים נפגמת והשניים מתרחקים זה מזה. בפחות מיממה, צבר הקליפ למעלה ממיליון צפיות והפך לאחד מהקליפים הבודדים של טרנר שהצליחו לעשות זאת. מידע על היצירה "What's Love Got to Do with It" באתר מיוזיק בריינז מידע על הקומפוזיציה "What's Love Got to Do with It" באתר AllMusic גרסאות נוספות ל"What's Love Got to Do with It" באתר SecondHandSongs Tina Turner – Private Dancer (באנגלית), נבדק ב-2020-07-18 Rolling Stone, Rolling Stone, 500 Greatest Songs of All Time, Rolling Stone, ‏2011-04-07 (באנגלית) What's Love Got to Do with It, נבדק ב-2020-07-18 GRAMMY Hall Of Fame, GRAMMY.com, ‏2010-10-18 (באנגלית) What's Love Got to Do with It - Single by Kygo & Tina Turner, Apple Music (באנגלית) Britten Terry, Lyle Graham, Turner Tina, What's Love Got to Do with It, Musicnotes.com, ‏2014-07-21 Tina Turner, Billboard Age Ain't Nothin' But a Number: Sia & Other Artists Who Topped the Hot 100 After 40, Billboard, ‏2016-07-28 Hot 100 Songs - Year-End, Billboard Australian Chart Books, www.australianchartbooks.com.au (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 Artists, www.officialcharts.com (באנגלית) charts.org.nz - Tina Turner - What's Love Got To Do With It, charts.nz Tina Turner | full Official Chart History | Official Charts Company, www.officialcharts.com swedishcharts.com - Tina Turner - What's Love Got To Do With It, swedishcharts.com Tina Turner - What's Love Got To Do With It - swisscharts.com, swisscharts.com Offizielle Deutsche Charts - Offizielle Deutsche Charts, www.offiziellecharts.de The Irish Charts - All there is to know, irishcharts.ie South African Rock Lists Website - SA Charts 1965 - 1989 Songs (W-Z), www.rock.co.za 7.10.1984 – פזמונט, באתר pizmonet.co.il 1984 (מצעד לועזי שנתי) – פזמונט, באתר pizmonet.co.il Tina Turner - What's Love Got To Do With It [HD REMASTERED] Tina Turner: What's Love Got to Do with It, נבדק ב-2020-07-18 27th Annual GRAMMY Awards, GRAMMY.com, ‏2017-11-28 (באנגלית) "Grammy's Greatest Moments, Volume 1: Various Artists". Retrieved November 21, 2011., www.amazon.com MTV Video Music Awards 2020, www.mtv.com (באנגלית) Fat Joe feat. Ashanti and Ja Rule's 'What's Luv?' - Discover the Sample Source, WhoSampled (באנגלית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Gold & Platinum, RIAA (באנגלית) "British single certifications – Tina Turner – What's Love Got to Do with It". British Phonographic Industry. Select singles in the Format field. Select Silver in the Certification field. Type What's Love Got to Do with It in the "Search BPI Awards" field and then press Enter. Gold/Platinum, Music Canada (באנגלית) What's Love Got to Do with It, נבדק ב-2020-07-18 Live iTunes US Popularity Bars, kworb.net Kygo & Whitney Houston – Higher Love (באנגלית), נבדק ב-2020-07-18 Whitney Houston - I'm Your Baby Tonight, Discogs (באנגלית) Kygo, Tina Turner - What's Love Got to Do with It WATCH IT: Kygo, Tina Turner "What's Love Got to Do with It" (Sarah Bahbah, dir.), VideoStatic (באנגלית)